Carlota Flâneur reacciona a "Hotwax", de Beck

Mon, 10 Oct 2022 09:00:00 +0200

"Hotwax", la cançó d'avui de la Carlota Flâneur, forma part del disc "Odelay", que va deixar clar que Beck no era un one-hit wonder. Aquest àlbum es va publicar l'any 96, quan Beck tenia 26 anys, és el més supervendes de Beck fins al moment i va ser produït per The Dust Brothers, molt famosos per haver treballat amb els Beastie Boys. El títol és una transcripció fonètica a l'anglès d'"Órale", que en slang mexicà seria "què passa". Aquest disc és un experiment de Beck i es podria intentar descriure com una mescla de country, blues, rap, jazz i rock.
Franc Lluís Giró li llança la cançó de la setmana que ve: "Bala perdida", de Santa Salut & Adala.