Carlota Flâneur reacciona a "The princess and the clock", de Kero Kero Bonito

Mon, 20 Mar 2023 10:00:00 +0100

"The princess and the clock" narra la història d'una princesa que viu en una torre, on té un rellotge amb les agulles aturades. És una nena que, aparentment, sempre serà nena, perquè el pas del temps no l'afecta, però aquesta nena té el desig de convertir-se en ocell i, quan ho aconsegueix, les agulles del rellotge tornen a funcionar i el temps deixa d'estar aturat i la nena es converteix en dona.
Kero Kero Bonito van néixer l'any 2011 a Londres. Gus Lobban i Jamie Bulled anaven junts a l'insti, feien música electrònica i buscaven vocalista per al grup. Van posar un anunci per trobar una cantant japonesa, volien algú que fos bilingüe i pogués rapejar en japonès. Els va respondre Sarah Midori Perry i van fer match. Van treure la seva primera mixtape l'any 2014 i des de llavors no han deixat d'editar discos.
Per a la setmana que ve, la Mariona Batalla ha llançat a la Carlota Flâneur la cançó de Viva Belgrado "Más triste que Shinji Ikari".