Carlota Flâneur reacciona a "Two worlds apart", de Little Simz

Mon, 14 Nov 2022 09:00:00 +0100

Little Simz és el nom artístic de Simbiatu Abisola Abiola Ajikawo, rapera, cantant i també actriu. Fins ara ha tret quatre discos amb només 28 anys. Va néixer a Londres i els seus pares són nigerians. El disc al qual pertany la cançó d'avui es diu "Sometimes I might be introvert" (De vegades puc ser introvertida) i va sortir el 3 de setembre del 2021. Immediatament va rebre el reconeixement de la crítica. El títol del disc és un backrònim o retroacrònim, que dona significat a les lletres d'una paraula que no era un acrònim originalment; en aquest cas, "Simbi" --el nom de Little Simz, que es diu Simbiatu, abreujat Simbi--. Explica que va posar aquest títol al disc perquè, efectivament, és molt introvertida i això la fa sentir estranya, ja que en el món de l'espectacle tothom espera que siguis una persona extravertida. Per a la setmana que ve, Franc Lluís Giró li llança la cançó "Música para cerrar las discos", de Doble Pletina.