Carlota Flâneur reacciona a "Overtime" de Knower

Mon, 19 Dec 2022 09:00:00 +0100

"Overtime" és la cançó més coneguda del duet Knower, format per la cantant Genevieve Artadi i el multiinstrumentista Louis Cole. Són dos musicassos de Los Angeles, graduats en jazz. A més de la banda Knower, tots dos tenen projectes en solitari. Es van conèixer a través d'un col·lega saxofonista i van decidir començar un projecte junts. Un dels seus primers vídeos a YouTube és una cover de "Baby", de Justin Bieber, del 2010. Knower són pioners en el gènere hyperpop, que es pot definir com un pop molt exagerat, on la veu està molt processada (amb autotune, per exemple), les percussions també estan molt filtrades (tendeixen a sonar més metàl·liques) i on predomina una influència de l'electrònica.