Carlota Flâneur reacciona a "Brumel", de Manos De Topo

Mon, 28 Nov 2022 09:00:00 +0100

Manos De Topo és un grup creat, durant el 2003, per dos estudiants de cinema residents a Barcelona: Miguel Ángel Blanca i Alejandro Marzoa. Aquest parell van començar a escriure i cantar cançons basades en la paròdia de l'amor romàntic, amb lletres, principalment, sobre fracassos amorosos estrepitosos. El tret distintiu principal de Manos de Topo és que el cantant, el Miguel Ángel, canta sempre amb veu plorosa i desafinant expressament. Sobre el nom del grup, un dels fundadors diu: "Érem molt dolents, d'aquí ve això de Manos De Topo, de tocar malament la guitarra." Manos de Topo van fer-se famosos a través d'internet i el seu hit més conegut és el tema "Es feo". Per a la pròxima setmana li hem llançat a Carlota Flâneur la cançó "El pi de Formentor", de Maria del Mar Bonet.